આજે દિવસભર વાદળછાયુ વાતાવરણ રહ્યું હતું અને આકાશમાં ઘરેરાટી સાથે પવન ફૂકાવા લાગ્યો હતો અને સાંજે ૫.૩૦ના અરસામાં ગાંધીનગરમાં ધીમીધારે વર્ષારાણીનું આગમન થતાં વાતાવરણમાં ઠંડક અનુભવાઇ હતી. તેની સાથે ભીની માટીની સોડમ પ્રસરી જતાં વાતાવરણ આલહાદક બની ગયું હતું. ગાંધીનગરમાં તાપમાનનો મહત્તમ પારો નીચો ઉતરીને ૩૨.૮ અને લઘુત્તમ ૨૮.૪ ડિગ્રી નોંધાયુ હતું. જ્યારે વાતાવરણમાં ભેજનું પ્રમાણ વધીને ૮૨ ટકા અને સાંજે ૭૭ ટકા નોંધાયુ હતું. આગામી એકાદ બે દિવસમાં ધોધમાર વરસાદ થવાની શક્યતા છે.